pythainlp/thai-wiki-dataset-v3 huggingface dataset:
อำเภอกะปง

กะปง เป็นอำเภอหนึ่งของจังหวัดพังงา
== ที่ตั้งและอาณาเขต ==
อำเภอกะปงมีอาณาเขตติดต่อกับเขตการปกครองข้างเคียงดังต่อไปนี้
ทิศแหนือ ติดต่อกับอำเภอตะกั่วป่า และอำเภอพนม (จังหวัดสุราษฎร์ธานี)
ทิศตะวันออก ติดต่อกับ อำเภอพนม
ทิศใต้ ติดต่อกับอำเภอเมืองพังงาและอำเภอท้ายเหมือง
ทิศตะวันตก ติดต่อกับ อำเภอตะกั่วป่า
== ประวัติ ==
เดิมอำเภอกะปงเป็นหมู่บ้านเล็กๆ อยู่ในท้องที่เมืองตะโกลา (ปัจจุบันคืออำเภอตะกั่วป่า) มีแม่น้ำไหลผ่านหมู่บ้านไหลลงสู่มหาสมุทรอินเดีย ครั้งโบราณชาวอินเดียนำสำเภาขึ้นมาค้าขายกับหมู่บ้านกะปงนี้เป็นประจำ โดยที่สองฝั่งลำน้ำเป็นที่อุดมสมบูรณ์ ประกอบกับพื้นที่เหมาะสมในการทำมาหากิน ราษฎรจากเมืองตะโกลาจึงอพยพมาอยู่มากขึ้น ปัจจุบันลำน้ำดังกล่าวถูกโคลนตมจากการทำเหมืองแร่ไหลทับถมจนตี้นเขินใช้การไม่ได้ เกี่ยวกับการปกครองในขั้นแรกปกครองดูแลโดยมีนายบ้านเป็นหัวหน้า
ในปี ร.ศ.116  ได้ยกฐานะเป็นอำเภอ ตั้งที่ว่าการอำเภอ ณ หมู่ที่ 2 ตำบลกะปง จัดการปกครองเป็นหมู่บ้าน ตำบล อำเภอ ตามพระราชบัญญัติลักษณะปกครองท้องที่ ร.ศ.116 ต่อมาเมื่อ พ.ศ. 2497 ได้ย้ายที่ว่าการอำเภอกะปง หมู่ที่ 2 ตำบลกะปง มาตั้งอยู่ที่บ้านปากถัก หมู่ที่ 2 ตำบลท่านา อันเป็นจุดศูนย์กลางของอำเภอกะปง เพื่อสะดวกแก่ประชาชนทุกตำบลที่จะมาติดต่อราชการ ณ ที่ว่าการอำเภอจนถึงปัจจุบันนี้
วันที่ 21 กุมภาพันธ์ 2474 ยุบจังหวัดตะกั่วป่า รวมเข้ากับจังหวัดพังงา ทำให้ท้องที่อำเภอกะปง โอนมาขึ้นกับจังหวัดพังงา
วันที่ 25 กันยายน 2482 เปลี่ยนแปลงชื่อตำบลหลังพม่า อำเภอกะปง เป็น ตำบลรมณีย์
วันที่ 10 มิถุนายน 2490 แบ่งการปกครองหมู่ที่ 4,5,6,7 (ในขณะนั้น) ของตำบลกะปง ตั้งขึ้นเป็นตำบลท่านา
วันที่ 20 กันยายน 2499 จัดตั้งสุขาภิบาลท่านา ในท้องที่บางส่วนของตำบลท่านา
วันที่ 25 พฤษภาคม 2542 ยกฐานะจากสุขาภิบาลท่านา เป็นเทศบาลตำบลท่านา ด้วยผลของกฎหมาย
== การแบ่งเขตการปกครอง ==
=== การปกครองส่วนภูมิภาค ===
อำเภอกะปงแบ่งเขตการปกครองออกเป็น 5 ตำบล 22 หมู่บ้าน ได้แก่
=== การปกครองส่วนท้องถิ่น ===
ท้องที่อำเภอกะปงประกอบด้วยองค์กรปกครองส่วนท้องถิ่น 5 แห่ง ได้แก่
เทศบาลตำบลท่านา ครอบคลุมพื้นที่ตำบลท่านา เฉพาะบางส่วนของหมู่ที่ 2
องค์การบริหารส่วนตำบลท่านา ครอบคลุมพื้นที่ตำบลกะปงทั้งตำบลและตำบลท่านา เฉพาะหมู่ที่ 1, 3–4 และบางส่วนของหมู่ที่ 2
องค์การบริหารส่วนตำบลเหมาะ ครอบคลุมพื้นที่ตำบลเหมาะทั้งตำบล
องค์การบริหารส่วนตำบลเหล ครอบคลุมพื้นที่ตำบลเหลทั้งตำบล
องค์การบริหารส่วนตำบลรมณีย์ ครอบคลุมพื้นที่ตำบลรมณีย์ทั้งตำบล
== แหล่งข้อมูลอื่น ==
http://www.phangnga.go.th/district/kapong.htm 
== อ้างอิง ==
 
กะปง
อ.กะปง

redirect อำเภอกะปง
เอบีซี

ABC เป็นอักษรสามตัวแรกของอักษรละติน (รวมไปถึงอักษรอังกฤษด้วย) และยังอาจหมายถึง
ABC (อาวุธ) เป็นคำย่อของอาวุธ 3 อย่าง ได้แก่ Atomic, Biological และ Chemical
ต้นทุนฐานกิจกรรม (Activity-based costing) วิธีการประเมินราคาต้นทุน
== การบันเทิง ==
เพลงตัวอักษรของภาษาอังกฤษ หรือ เพลง A-B-C
เอบีซี (อัลบั้ม) อัลบั้มของเดอะแจ็กสันไฟฟ์
* เอบีซี (เพลง) เพลงของเดอะแจ็กสันไฟฟ์
เอบีซี (วงดนตรี) วงดนตรีนิวเวฟ จากสหราชอาณาจักร
A.B.C. กลุ่มดนตรีจากญี่ปุ่น
== การคอมพิวเตอร์ ==
คอมพิวเตอร์ อตานาซอฟฟ์-เบอร์รี (Atanasoff-Berry Computer) คอมพิวเตอร์ในยุคแรก และเป็นคอมพิวเตอร์เครื่องแรกของสหรัฐอเมริกา
เอบีซี (ไวรัสคอมพิวเตอร์)
== สื่อวิทยุโทรทัศน์ ==
บริษัทแพร่สัญญาณอเมริกัน (American Broadcasting Company) สถานีโทรทัศน์เอกชนในสหรัฐอเมริกา
บรรษัทกระจายเสียงแห่งออสเตรเลีย (Australian Broadcasting Corporation) สถานีวิทยุกระจายเสียงและสถานีโทรทัศน์สาธารณะในออสเตรเลีย
ชุนซูเกะ นากามูระ

ชุนซูเกะ นากามูระ  เกิดเมื่อวันที่ 24 มิถุนายน พ.ศ. 2521 เป็นนักฟุตบอลทีมชาติญี่ปุ่น ปัจจุบันเล่นให้กับสโมสรฟุตบอลเซลติกในสกอตแลนด์ โดยก่อนหน้านี้ได้เล่นให้กับทีมโยโกฮามะ เอฟ มารินอสในญี่ปุ่น และเรจจินาในอิตาลี ก่อนที่จะย้ายมาที่เซลติก วันที่ 25 กรกฎาคม พ.ศ. 2548 ล่าสุดเขาได้รับรางวัลนักฟุตบอลยอดเยี่ยมของลีกสกอตแลนด์ ประจำปี  พ.ศ. 2550
นากามูระได้ลงเล่นในทีมชาติญี่ปุ่นใน ฟุตบอลโลก 2002, ฟุตบอลโลก 2006 และ ฟุตบอลโลก 2010 รวมทั้งใน  ฟุตบอลเอเชียนคัพ 2000 และ 2004 และได้ลงเล่น ฟุตบอลโลกเยาวชน ในปี พ.ศ. 2541 และ กีฬาโอลิมปิก ในปี พ.ศ. 2543
นักฟุตบอลชาวญี่ปุ่น
ผู้เล่นในฟุตบอลโลก 2006
ผู้เล่นในฟุตบอลโลก 2010
บุคคลจากโยโกฮามะ
นักฟุตบอลในโอลิมปิกฤดูร้อน 2000
บุคคลที่เปลี่ยนไปนับถือศาสนาพุทธ
พุทธศาสนิกชนชาวญี่ปุ่น
เกาะสมุย

เกาะสมุย เป็นเกาะที่มีขนาดใหญ่เป็นอันดับ 2 ของประเทศไทย รองจากเกาะภูเก็ต ตั้งอยู่ในอ่าวไทย ซึ่งอยู่ในจังหวัดสุราษฎร์ธานี ใน พ.ศ. 2561 มีนักท่องเที่ยวเดินทางมาที่นี่ 2.7 ล้านคน
เกาะสมุย เป็นเกาะที่มีชื่อเสียงโด่งดังไปทั่วโลก ซึ่งนักท่องเที่ยวทั้งชาวไทยและชาวต่างชาติ ก็ต่างขนานนามให้เกาะสมุยว่าเป็น "สวรรค์กลางอ่าวไทย" เนื่องจากเกาะสมุยมีความอุดมสมบูรณ์ไปด้วยทรัพยากรการท่องเที่ยวที่มีความโดดเด่น สวยงาม มีเสน่ห์แตกต่างกันไป ไม่ว่าจะเป็นสถานที่ท่องเที่ยวทางธรรมชาติที่สวยงาม อาทิเช่น น้ำทะเลใสบริสุทธิ์ หาดทรายขาวทอดขนานไปกับทิวต้นมะพร้าวริมชายหาด และนอกจากธรรมชาติชายทะเลแล้ว ยังมีน้ำตกที่มีน้ำใสเย็นเกือบตลอดทั้งปี มีแหล่งท่องเที่ยวที่แสดงถึงศิลปวัฒนธรรมของชาวท้องถิ่น เช่น วัดสำเร็จ วัดละไม วัดพระใหญ่ เจดีย์แหลมสอ ฯลฯ
ในท้องทะเลรอบเกาะสมุยยังมีแนวปะการังอยู่ทั่วไป มีแหล่งปะการังที่อุดมสมบูรณ์อยู่ทางตอนใต้ของเกาะ ซึ่งเป็นแหล่งดำน้ำตื้นที่มีชื่อเสียงของหมู่เกาะสมุย
== อ้างอิง ==
 
สมุย
เทือกเขาคุนหลุน

เทือกเขาคุนหลุน  เป็นเทือกเขาที่ยาวที่สุดแห่งหนึ่งในเอเชีย มีความยาวมากกว่า 3,000 กิโลเมตร
== สภาพทางภูมิศาสตร์ ==
เทือกเขาคุนหลุนทอดตัวไปตามชายแดนตะวันตกภูมิของภาคประเทศจีนในแนว ต่อลงไปทางใต้ เคียงข้างเทือกเขาปามีร์ แล้วโค้งไปทางตะวันออก ก่อให้เกิดเทือกเขากั้นพรมแดนทางเหนือของทิเบต เทือกเขานี้ทอดไปตามขอบด้านใต้ ในบริเวณที่ปัจจุบันเรียกว่า แอ่งทาริม (Tarim Basin) ทากลามาคาน หรือ ทะเลทราย "บ้านจมทราย" (sand-buried houses) และทะเลทรายโกบี
เทือกเขาแห่งนี้มียอดเขามากกว่า 200 แห่งที่สูงกว่า 6,000 เมตร ยอดเขาที่สูงที่สุด 3 ยอด คือ คองกูรทัค (Kongur Tagh) (7,719 เมตร) ติงเปย (Dingbei)  (7,625 เมตร) และมุซทัคอะทา (Muztagh Ata) (7,546 เมตร) ยอดเขาสูงสุดเหล่านี้อยู่ในเทือกเขาอารคาทัค (Arka Tagh) มีแม่น้ำสำคัญหลายสายไหลจากเทือกเขานี้ เช่น แม่น้ำการากาช ('แม่น้ำหยกดำ') และแม่น้ำยุรุงกาช  ('แม่น้ำหยกขาว') ซึ่งไหลผ่านโอเอซิสโขตาน ผ่านไปยังทะเลทรายทาคลามาคาน
เทือกเขาอารคาทัคอยู่ในใจกลางของคุนหลุนซาน โดยมียอดเขาอุลุค มุซทัค (6,973 เมตร) ภูเขาที่สูงที่สุดในเทือกเขาคุนหลุนซาน คือ ภูเขาเทพีคุนหลุน (7,167 เมตร) อยู่ในบริเวณเคริยา (Keriya)
สาขาทางใต้ของเทือกเขาคุนหลุน ก่อให้เกิดสันปันน้ำระหว่างบริเวณลุ่มน้ำของแม่น้ำที่ยาวที่สุดของจีนสองสาย นั่นคือแม่น้ำแยงซี และแม่น้ำฮวงโห
เทือกเขาแห่งนี้ก่อให้เกิดขอบด้านเหนือของเพลตอินเดียในช่วงที่เกิดการชน ในตอนปลายยุคไทรแอสซิก กับเพลตยูเรเซียซึ่งก่อให้เกิดการปิดกั้นมหาสมุทรพาเลโอเทธีส (Paleo-Tethys) ในยุคบรรพกาล
== ตำนาน ==
เทือกเขาคุนหลุนปรากฏชื่อบ่อยครั้งตำนานปรัมปราของจีน เชื่อกันว่าเป็นแดนสุขาวดีของเต้าหยิน (นักบวชในลัทธิเต๋า) ตามตำนานเล่าว่า บุคคลแรกที่เดินทางไปยังแดนสุขาวดีแห่งนี้ คือ จักรพรรดิโจวมู่ (周穆王) (976-922 ปีก่อนคริสตกาล) แห่งราชวงศ์โจว เล่ากันว่าทรงค้นพบ พระราชวังหยกของจักรพรรดิเหลือง และผู้ก่อกำเนิดวัฒนธรรมจีนนั่นเอง นอกจากนี้แล้วยังทรงพบกับพระนางชีหวังหมู่ 'พระแม่แห่งตะวันตก' ซึ่งเป็นที่บูชาสูงสุดในลัทธิศาสนาโบราณของจีน ซึ่งก้าวไปสู่จุดรุ่งเรืองสูงสุดในสมัยราชวงศ์ฮั่น และยังกล่าวว่าทรงมีที่ประทับในเทือกเขาแห่งนี้ด้วย
ในนวนิยายกำลังภายใน มีกล่าวถึงเทือกเขาคุนหลุนเอาไว้บ่อยครั้ง
==ภาพ==
ไฟล์:KunlunMountains.jpg|ภูมิภาคแถบเทือกเขาคุนหลุน
ไฟล์:Yarkand River in the Western Kunlun Shan, seen from the Tibet-Xinjiang highway.jpg|แม่น้ำการากาชในเทือกเขาคุนหลุนตะวันตกจากทางหลวงสายทิเบต-ซินเจียง
ไฟล์:Peak in Kunlun range.jpg|ยอดเขาในเทือกเขาคุนหลุน
ไฟล์:Kunlun_IMG_0541.jpg|ภาพเทือกเขาคุนหลุนซานจากทางหลวงสายทิเบต-ซินเจียง
==ดูเพิ่ม==
คุนลุ้น
ทเทือกเขาคุนลุ้น
ท
ท
ภูเขาในทวีปเอเชีย
ราชสกุลสวัสดิวัตน์

ราชสกุลสวัสดิวัตน์ เป็นราชสกุลที่สืบสายจาก สมเด็จพระเจ้าบรมวงศ์เธอ กรมพระสวัสดิวัดนวิศิษฎ์ พระโสทรอนุชาในสมเด็จพระศรีพัชรินทราบรมราชินีนาถ พระบรมราชชนนีพันปีหลวง มีพระชายา คือพระเจ้าวรวงศ์เธอ พระองค์เจ้าอาภาพรรณี มีพระโอรสและพระธิดาที่ประสูติแต่พระเจ้าวรวงศ์เธอ พระองค์เจ้าอาภาพรรณี 5 องค์ คือ
หม่อมเจ้าโสภณภราไดย สวัสดิวัตน์
สมเด็จพระนางเจ้ารำไพพรรณี พระบรมราชินี
หม่อมเจ้านนทิยาวัด สวัสดิวัตน์
หม่อมเจ้าอรชุนชิษณุ สวัสดิวัตน์
หม่อมเจ้ายุธิษเฐียร สวัสดิวัตน์
ราชสกุลสวัสดิวัตน์
เทือกเขาอัลไต

เทือกเขาอัลไต (Altai Mountains, บ้างก็สะกดว่า Altay Mountains) เป็นเทือกเขาในเอเชียกลางและเอเชียตะวันออก บริเวณพรมแดนร่วมของประเทศรัสเซีย จีน มองโกเลีย และคาซัคสถาน เป็นแหล่งกำเนิดของแม่น้ำสายสำคัญ คือ แม่น้ำอิร์ทีช และแม่น้ำอ็อบ เทือกเขานี้บรรจบกับเทือกเขาซายันทางทิศตะวันออกเฉียงเหนือ และค่อย ๆ ลดหลั่นไปทางทิศตะวันออกเฉียงใต้รวมเข้ากับที่ราบสูงทะเลทรายโกบี พิกัดพื้นที่ครอบคลุมตั้งแต่ประมาณ 45° ถึง 52° N และตั้งแต่ประมาณ 84° ถึง 99° E

ชื่อ อัลไท ในภาษาตุรกี สะกดว่า "Alytau" หรือ "Altay" มาจากศัพท์ Al (ทองคำ) และ tau (ภูเขา) ในภาษามองโกเลีย เรียกว่า อัลทาอิน-อูลา หมายถึง เทือกเขาแห่งทองคำ เทือกเขาแห่งนี้ ยังมีชื่อเรียกว่า เอก-ทัค (Ek-tagh), อัลไตแห่งมองโกล (Mongolian Altai) อัลไตใหญ่ (Great Altai) และอัลไตใต้ (Southern Altai)

เทือกเขาอัลไตยังเป็นที่รู้จักดีในหมู่นักศึกษาประวัติศาสตร์ภาษาไทย เนื่องจากเคยเชื่อกันว่า เป็นที่ตั้งดั้งเดิมของชาวไทยสมัยโบราณ ก่อนจะอพยพลงมาจนถึงบริเวณประเทศไทยในปัจจุบัน แต่ปัจจุบันนี้ความคิดดังกล่าวไม่ได้รับการสนับสนุนจากนักวิชาการส่วนใหญ่ ทว่ายังมีเนื้อหาเช่นนี้ปรากฏในตำราเรียน หรือหนังสือด้านประวัติศาสตร์อยู่บ้าง แต่ได้รับการวิพากษ์วิจารณ์ว่ามีลักษณะชาตินิยม
== แหล่งข้อมูลอื่น ==
เทือกเขาในทวีปเอเชีย
ภูเขาในทวีปเอเชีย
เทือกเขาในประเทศจีน
เทือกเขาในประเทศรัสเซีย
วิชวลเบสิกฟอร์แอปพลิเคชันส์

right

วิชวลเบสิกฟอร์แอปพลิเคชันส์ (Visual Basic for Applications, VBA) คือการใช้ภาษาวิชวลเบสิกในการเขียนโค้ดควบคุมโปรแกรมประยุกต์อื่น ๆ เช่น ไมโครซอฟท์ ออฟฟิศ ออโตแคด เป็นต้น
ขณะนี้ไมโครซอฟท์อยู่ในระหว่างการเปลี่ยนจากการใช้ VBA มาใช้ Visual Studio Tools for Applications (VSTO) ซึ่งใช้ฐานเป็นดอตเน็ตเฟรมเวิร์กแทน ปัจจุบันได้เปิดให้ผู้ใช้ทั่วไปสามารถDownloadได้โดยรุ่นล่าสุดคือ VSTO 2005 SE (Second Edition)
== ตัวอย่าง ==
ใช้ภาษา VBA ในการเลือกข้อมูลจากตารางในไมโครซอฟท์ เอกซ์เซล:
Sub LoopTableExample
Dim db As DAO.Database
Dim rs As DAO.Recordset
Set db = CurrentDb
Set rs = db.OpenRecordset("SELECT * FROM tblMain")
Do Until rs.EOF
MsgBox rs!FieldName
rs.MoveNext
Loop
rs.Close
db.Close
Set rs = Nothing
Set db = Nothing
End Sub
VBA ยังสามารถสร้างฟังก์ชันของผู้ใช้ (User Defined Function : UDF) ที่ใช้ในไมโครซอฟท์ เอกซ์เซล:
Public Function BUSINESSDAYPRIOR(dt As Date) As Date
Select Case Weekday(dt, vbMonday)
Case 1
BUSINESSDAYPRIOR = dt -3
Case 7
BUSINESSDAYPRIOR = dt -2
Case Else
BUSINESSDAYPRIOR = dt -1
End Select
End Function
== ดูเพิ่ม ==
วิชวลเบสิก
== แหล่งข้อมูลอื่น ==
หน้าหลัก VBA ของเว็บไมโครซอฟท์
หน้าหลัก Visual Studio 2005 Tools for the Microsoft Office System ของเว็บไมโครซอฟท์
กระดานข่าว Utter Access
เว็บไซต์โค้ด ของ James Igoe
ตระกูลภาษาเบสิก
ไมโครซอฟท์ ออฟฟิศ
ซิเลีย

ซิเลีย (Cilia) หรือรูปเอกพจน์ ซิเลียม (;) เป็นออร์แกเนลล์ชนิดหนึ่งที่พบในเซลล์ยูคารีโอต มีรูปทรงเป็นส่วนที่ปูดออก (protuberance) ทรงเพรียวที่ออกมาจากตัวเซลล์
ซิเลียสามารถแบ่งออกเป็นสองชนิด: เคลื่อนไหวได้ (motile) กับ เคลื่อนไหวไม่ได้ (non-motile) ซิเลียที่เคลื่อนไหวไม่ได้นั้นเรียกอีกชื่อว่า ซิเลียปฐมภูมิ (primary cilia) โดยทั่วไปแล้วทีหน้าที่เป็นออร์แกเนลล์รับรู้ นอกจากนี้ยังมีซิเลียอีกชนิดหนึ่งที่พบเพียงชั่วคราวในเอมบริโอระยะแรกเท่านั้น เรียกว่า ซิเลียโหนด (nodal cilia) และมีความจำเป็นต่อการก่อเกิดของความอสมมาตรของร่างกายจากซ้ายไปขวา
ในเซลล์ยูคารีโอต ซิเลียที่เคลื่อนที่ได้และแฟลกเจลลาประกอบกันเป็นกลุ่มของออร์แกเนลล์ที่เรียกว่าอุนดูลิพอเดีย (undulipodia)
โครงสร้างของซิเลียในยูคารีโอตนั้นเหมือนกันกับแฟลกเจลลาในยูคารีโอต ถึงแม้ความแตกต่างอาจถูกระบุในแง่ของการใช้งานหรือความยาว
==อ้างอิง==
ออร์แกเนลล์
โอลิเวีย ลัฟกิน

โอลิเวีย ลัฟกิน  Olivia Lufkin) (เกิดเมื่อวันที่ 9 ธันวาคม พ.ศ. 2522) เป็นนักร้องลูกครึ่งอเมริกัน-ญี่ปุ่น จบการศึกษาจากจังหวัดโอกินาว่า หมู่โลหิต เอ ปัจจุบัน อยู่ในสังกัดของ คัททิงเอดจ์
== ผลงานเพลง ==
ปี พ.ศ. 2549 โอลีเวียได้ออกซิงเกิลเพลง "a little pain - OLIVIA inspi' REIRA (TRAPNEST)" เพื่อเป็นเพลงประกอบภาพยนตร์การ์ตูน (เพลงปิดท้าย) เรื่อง NANA อีกด้วย
=== ซิงเกิล ===
I.L.Y. ~欲望~ (1999/2/3)
re-ACT (1999/5/12)
Dear Angel (1999/10/6)
Dress me Up (2000/4/19)
できない (2000/7/26)
Color of your Spoon (2000/10/4)
Sea me (2001/12/5)
Into The Stars (2002/9/4)
a little pain (2006/6/28) - OLIVIA inspi' REIRA (TRAPNEST)
Wish / Starless Night (2006/10/11) - OLIVIA inspi' REIRA (TRAPNEST)
Sailing free (2009/4/15)
=== อัลบั้ม ===
synchronicity (2000/12/6)
Internal Bleeding Strawberry (2003/2/21)
Merry & Hell Go Round (2003/6/27)
Comatose Bunny Butcher (2003/9/12)
The Return Of Chlorophyll Bunny (2003/12/3)
The Lost Lolli (2004/2/18)
OLIVIA inspi' REIRA (TRAPNEST) (2007/2/28) - OLIVIA inspi' REIRA (TRAPNEST)
NANA BEST (2007/3/21) - ร่วมกับ Anna Tsuchiya
Trinka Trinka (2008/2/20)
== แหล่งข้อมูลอื่น ==
เว็บอย่างเป็นทางการของโอลีเวีย 
นักร้องญี่ปุ่น
ชาวญี่ปุ่นเชื้อสายอเมริกัน
สองหัวใจ หนึ่งรักเดียว

สองหัวใจ หนึ่งรักเดียว  หรือในชื่อภาษาอังกฤษว่า "Ocean Waves" เป็นภาพยนตร์อนิเมะทางโทรทัศน์ที่สร้างโดยสตูดิโอจิบลิกำกับโดย โทโมมิ โมจิซึกิ ดัดแปลงจากนวนิยาย I can hear the sea ของ ซาเอโกะ ฮิมุโระ
== เรื่องย่อ ==
เรื่องราวที่เกิดขึ้นในจังหวัดโคจิ ซึ่งตั้งอยู่บนเกาะชิโกะกุ เกี่ยวกับรักสามเส้า ที่เกิดขึ้นระหว่างเพื่อนสนิท 2 คนและหญิงสาวคนใหม่ผู้ซึ่งเพิ่งย้ายมาจากโตเกียว แกนของเรื่องก็คือ การปรับตัวที่ยากยิ่งของหญิงสาวผู้มาใหม่ต่อคนอื่นๆ ในห้องเรียนของเธอ
ภาพยนตร์เรื่องนี้สร้างโดยสตูดิโอจิบลิ เพื่อจะเปิดโอกาสให้เหล่ามือใหม่ได้ทำภาพยนตร์ในวงเงินที่ไม่มากนัก แต่อย่างไรก็ตาม ทุกอย่างเสร็จสิ้นลงด้วยสภาวะเกินวงเงินและเกินเวลาที่วางเอาไว้
อนิเมะ
สตูดิโอจิบลิ
การ์ตูนญี่ปุ่น
ภาพยนตร์แอนิเมชันญี่ปุ่น
ผดุง ลิ้มเจริญรัตน์

นายกองเอก ผดุง ลิ้มเจริญรัตน์ (เกิด 10 พฤศจิกายน พ.ศ. 2492) เลขานุการรัฐมนตรีว่าการกระทรวงมหาดไทยจบปริญญาตรีจากคณะเศรษฐศาสตร์และบริหารธุรกิจ สาขาบัญชี มหาวิทยาลัยเกษตรศาสตร์ เป็นเลขานุการส่วนตัวของ พ.ต.ท. ทักษิณ ชินวัตร ที่ไว้ใจ มีหน้าที่จัดคิวภารกิจ มักนั่งหน้ารถ และพบเห็นได้ในกลุ่มคนล้อมรอบ เนื่องจากติดตาม พ.ต.ท.ทักษิณ อย่างใกล้ชิด มีลักษณะที่เด่นคือผมขาวทั้งศีรษะ จนได้รับฉายาว่า "หงอกสยาม", "คนผมขาว"  เกี่ยวข้องกับปฏิญญาฟินแลนด์ เคยได้รับแต่งตั้งเป็นที่ปรึกษารองนายกรัฐมนตรี สมคิด จาตุศรีพิทักษ์ เมื่อ 30 ตค. 2544 และ 2548 ในวันที่ 14 พฤศจิกายน พ.ศ. 2556 ได้รับพระราชทานยศกองอาสารักษาดินแดน เป็นนายกองเอก
== เครื่องราชอิสริยาภรณ์ ==
== อ้างอิง ==
ฐานข้อมูล หนังสือพิมพ์ไทยโพสต์
เนชั่นสุดสัปดาห์ 
สำนักข่าวไทย อสมท.
ฐานข้อมูล
ฐานข้อมูล 
บุคคลจากคณะเศรษฐศาสตร์ มหาวิทยาลัยเกษตรศาสตร์
บุคคลจากคณะบริหารธุรกิจ มหาวิทยาลัยเกษตรศาสตร์
นักการเมืองไทย
พรรคเพื่อไทย
ผู้ได้รับเครื่องราชอิสริยาภรณ์ ป.ช.
ผู้ได้รับเครื่องราชอิสริยาภรณ์ ม.ว.ม.
การขยายตัวของพื้นมหาสมุทร

การขยายตัวของพื้นมหาสมุทร (Seafloor Spreading) เป็นหนึ่งในทฤษฏีพื้นฐานและสำคัญที่สุดทฤษฏีหนึ่งในวิชาธรณีวิทยา นั่นคือทฤษฏีการแปรสัณฐานแผ่นธรณีภาค ทฤษฏีการขยายตัวของพื้นมหาสมุทรที่เสนอโดย Harry H.Hessเป็นทฤษฏีต่อยอดจากแนวคิดการเลื่อนไหลของทวีปของอัลเฟรด เวเจเนอร์ โดยทฤษฏีนี้ได้อธิบายถึงสาเหตุของการขยายตัวของพื้นมหาสมุทรว่าเกิดขึ้นจากกระแสวน (convection current) ในชั้นเนื้อโลกตอนบนหรือชั้นฐานธรณีภาค
ธรณีวิทยา
คำศัพท์สมุทรศาสตร์
ปอมโปโกะ ทานูกิป่วนโลก

ปอมโปโกะ ทานูกิป่วนโลก  มีชื่อภาษาอังกฤษว่า "Heisei-era Raccoon Dog War Pom Poko" หรือ The Raccoon War เป็นภาพยนตร์อนิเมะที่ออกฉายในปี ค.ศ. 1994 ของสตูดิโอจิบลิ  กำกับโดยอิซะโอะ ทะกะฮะตะ
== เรื่องย่อ ==
เรื่องราวเกิดขึ้นในช่วงปี ค.ศ. 1960-1969 ในญี่ปุ่น ฝูงตัวทานุกิ (หรือ "หมาแร็คคูน" ของญี่ปุ่น) ถูกรุกรานจากการขยายที่ทำกินแถบเนินเขาทามะ, ชานกรุงโตเกียว โดยมนุษย์ ซึ่งต้องตัดต้นไม้ที่เป็นเหมือนบ้านและใช้พื้นที่ร่วมกับพวกมัน การก่อสร้างดำเนินไปอย่างต่อเนื่องจนถึงตอนต้นของยุค 90s เป็นผลให้พื้นที่อยู่อาศัยและอาหารลดลงอย่างน่าใจหาย ฝูงทานุกิเริ่มที่จะต่อสู้เพื่อรักษาบ้านของพวกมันเองไว้  พวกมันจึงตัดสินใจที่จะกระทำการต่อต้านมนุษย์ โดยใช้ความสามารถที่มีอยู่ คือการแปลงร่าง และหยุดการพัฒนาที่ดินเหล่านั้น แต่ไม่สำเร็จ ดังนั้นพวกมันจึงเรียนรู้ที่จะใช้ชีวิตร่วมกับมนุษย์อย่างสันติ
== แหล่งข้อมูลอื่น ==
Pom Poko at nausicaa.net // Hayao Miyazaki Web
Heisei tanuki gassen pompoko
Musings on the cultural differences exemplified in the movie 
 อนิเมะ
 สตูดิโอจิบลิ
 การ์ตูนญี่ปุ่น
ภาพยนตร์ญี่ปุ่น
ชิบะ (เรฟ ผจญภัยเหนือโลก)

ชิบะ (Shiba) เป็นตัวละครจากการ์ตูนญี่ปุ่นเรื่อง เรฟ ผจญภัยเหนือโลก
== ประวัติ ==
เรฟมาสเตอร์รุ่นที่หนึ่ง เป็นนักรบที่แข็งแกร่งมากๆ และต่อสู้ได้ด้วยแสงสว่าง และรีซ่าคือเป้าหมายในการต่อสู้ของชิบะ ชิบะเกิดที่เกาะการาจ และจึงมาเป็นทหารแทนโบตั๋นเพื่อนที่คิดจะไปเป็นทหาร แต่ว่ากำลังจะมีลูก ชิบะจึงได้ไปรบแทน และเป็นนักรบไม่เคยแพ้ใครจนกระทั่งไปพบกับแคลร์ มัลทีซ กับเจอรีซ่าคุยด้วยกันสัญญาว่าจะเจอกันที่เจอกันอีกครั้ง แต่ว่าวันต่อมาทราบจาก 4 นักรบสวรรค์ ว่ารีซ่าเสียชีวิตหลังจากสร้างเรฟเสร็จ(แท้จริงแกล้งตาย หลอกคนทั้งโลก) แล้วจากนั้นจึงรู้ว่าทุกคนต่อสู้ไปเพื่ออะไรหลังจากนั้นชิบะก็เก่งขึ้นมาก เป็นนำของ 4 นักรบสวรรค์ กับเป็นเพื่อนกัน แล้วกาเลนมุจิก้าจงยอมตีดาบให้ และได้ต่อสู้ในสงครามราชอาณาจักร เรฟกระจัดกระจาย ดาร์คบริงค์หนีไปได้ เพราะตนประมาท และต้องออกตามหาเรฟอีกถึง 50 ปี จึงย้อนกลับเกาะการาจและได้พบกับฮารุ ทราบว่าตกพลูได้จากทะเล แล้วโดนสมุนของเอม่อน คาร์ดไล่ล่า กับใช้เรฟที่ตนมีไม่ได้ จึงสงสัย แต่พอฮารุใช้ดันใช้จึงรู้ว่าฮารุคือเรฟมาสเตอร์ รุ่นที่ 2 ชิบะ พอสมุนคนนั้นตามมาไล่ล่าชิบะ จนชิบะถูกทำร้ายจนบาดเจ็บ จนพอฮารุมา ชิบะแนะนำให้เอาเรฟใส่ TCM สู้กับมอบหน้าที่ให้ฮารุออกเดินทางรวบรวมเรฟเพื่อปกป้องโลก โดยบอกที่แรกที่ควรไปคือพังค์สตรีท เพื่อไปหากาเลนให้ซ่อม TCM ทางชิบะก็อาศัยอยู่ที่บ้านฮารุโดยมีคัทเทิลย่า เป็นคนดูแล หลังจากกับการล่มสลายของกองทัพอสูรโอนิงามิและหน่วยจู่โจมวิญญาณโดริว ชูดะมาหา ชิบะได้บอกถึงดาบเล่มที่ 9 ของ TCM แล้วชิบะได้รับจดหมายของอัลไพน์ แล้วเดินทางไปหาอัลไพน์ โดยให้กาเรนตีดาบที่มีความสามารถเทียบเท่า TCM กับให้อลิสมอบเอลิคซิลสูตรเป็นหนุ่มเพื่อเตรียมท้าสู้ฮารุ แต่ทั้ง 3 ห้ามแต่ชิบะไม่ฟัง พอฮารุมาชิบะจึงท้าสู้ฮารุ ในเวลา 15 นาที จนชิบะแพ้ เพื่อมอบเรฟแห่งความจริง เป็นการยืนยันว่าฮารุคือเจ้าของเรฟอย่างแท้จริง ส่วนชิบะก็เสียชีวิต ก่อนตายเอรี่ก็เข้ามาเพาะสงสัย จนชิบะเข้าใจว่าเอรี่คือรีซ่าที่แกล้งตาย แต่เก็บเงียบเอาไว้ โดยกอดเอรี่จนเสียชีวต
ตัวละครในเรฟ ผจญภัยเหนือโลก
ตัวละครชายในอนิเมะและมังงะ
聖石小子人物列表
6000

6000 (หกพัน) เป็นจำนวนธรรมชาติที่อยู่ถัดจาก 5999 (ห้าพันเก้าร้อยเก้าสิบเก้า) และอยู่ก่อนหน้า 6001 (หกพันเอ็ด)
== คำเติมนำหน้า ==
ภาษากรีก - hexakilo-
ภาษาละติน - sexmilli-
== ความหมาย ==
=== ในระบบเลขฐาน ===
จำนวนเต็มที่สุด
54

54 (ห้าสิบสี่) เป็นจำนวนธรรมชาติที่อยู่ถัดจาก 53 (ห้าสิบสาม) และอยู่ก่อนหน้า 55 (ห้าสิบห้า)
== คำเติมนำหน้า ==
ภาษากรีก - tetrapentaconta-
ภาษาละติน - quadroquintroginti-
== ความหมาย ==
54 เป็นเลขอะตอมของ ซีนอน
== ในทางคณิตศาสตร์ ==
1,2,3,6,9,18,27,54
จำนวนเต็ม
55

55 (ห้าสิบห้า) เป็นจำนวนธรรมชาติที่อยู่ถัดจาก 54 (ห้าสิบสี่) และอยู่ก่อนหน้า 56 (ห้าสิบหก)
== คำเติมนำหน้า ==
ภาษากรีก - pentapentaconta-
ภาษาละติน - quinquintroginti-
== ความหมาย ==
55 เป็นเลขอะตอมของ ซีเซียม
== ในทางคณิตศาสตร์ ==
เป็นจำนวนจริง
เป็นจำนวนเต็มบวก
จำนวนเต็ม
ฟุตบอลโลก 1930

ฟุตบอลโลก 1930 เป็นฟุตบอลโลกครั้งแรก จัดขึ้นที่ประเทศอุรุกวัย ในปี พ.ศ. 2473 โดยทีมชาติอุรุกวัยชนะอาร์เจนตินา 4-2 ในรอบชิงชนะเลิศ
การแข่งขันฟุตบอลโลกครั้งนี้เป็นการแข่งขันครั้งโดยไม่มีการคัดเลือกทีมเข้าเล่น ประเทศที่เข้าร่วมเป็นประเทศที่ได้รับเชิญและเป็นส่วนหนึ่งของฟีฟ่าในขณะนั้น ในขณะเดียวกันเนื่องจากค่าใช้จ่ายในการเดินทางข้ามมหาสมุทรแอตแลนติกนั้นสูง ทำให้หลายประเทศในทวีปยุโรปไม่ได้เข้าร่วมฟุตบอลโลกในครั้งนี้ ทำให้ประธานของฟีฟ่า ชูล รีเม ร่วมกับรัฐบาลของอุรุกวัย ได้สัญญาจะจ่ายค่าเดินทางทั้งหมดให้กับทีมที่มาจากทวีปยุโรป ในที่สุดทีมจากยุโรป 4 ทีม ได้แก่ เบลเยียม ฝรั่งเศส ยูโกสลาเวีย และโรมาเนียได้เดินทางทางทะเลเป็นเวลาสามสัปดาห์มาที่ประเทศอุรุกวัย
การแข่งขันในครั้งนี้ได้แบ่งออกเป็น 4 สาย ได้แก่เอ บี ซี และดี โดยสายเอจะมีอยู่ 4 ทีมในขณะที่สายอื่นมี 3 ทีม ผู้ชนะในแต่ละสายจะผ่านเข้าสู่รอบแพ้คัดออก
== ถ้วยฟุตบอลโลก ==

ถ้วยฟุตบอลโลกในปีนั้นชื่อ ถ้วยรางวัลชูล รีเม ซึ่งตั้งชื่อตามชูล รีเมซึ่งเป็นประธานฟีฟ่าในสมัยนั้น และถ้วยนี้ใช้ต่อเนื่องมาจนถึงฟุตบอลโลก 1970
== การคัดเลือกเจ้าภาพ ==
อิตาลี สวีเดน เนเธอร์แลนด์ สเปน และอุรุกวัย ได้เสนอตัวเป็นเจ้าภาพฟุตบอลโลกในครั้งนี้ โดยอุรุกวัยเป็นประเทศที่มีความเหมาะสมที่จะเป็นเจ้าภาพมากที่สุดในขณะนั้น
== รายชื่อประเทศที่เข้ารอบ ==
(เจ้าภาพ)
== สถานที่แข่งขัน ==
การแข่งขันทุกนัดจัดขึ้นที่กรุงมอนเตวิเดโอ จำนวน 3 สนาม ได้แก่ เอสตาดิโอเซนเตนาริโอ เอสตาดิโอกรันพาร์เกเซนตรัล และเอสตาดิโอโปซิโตส
== รอบแรก ==
=== กลุ่มเอ ===
----
----
----
----
----
=== กลุ่มบี ===
=== กลุ่มซี ===
=== กลุ่มดี ===
== รอบแพ้คัดออก ==
=== รอบรองชนะเลิศ ===
=== รอบชิงชนะเลิศ ===
== อ้างอิง ==
 
พ.ศ. 2473
การแข่งขันฟุตบอลนานาชาติที่ประเทศอุรุกวัยเป็นเจ้าภาพ
7000

7000 (เจ็ดพัน) เป็นจำนวนธรรมชาติที่อยู่ถัดจาก 6999 (หกพันเก้าร้อยเก้าสิบเก้า) และอยู่ก่อนหน้า 7001 (เจ็ดพันเอ็ด)
== คำเติมนำหน้า ==
ภาษากรีก - heptakilo-
ภาษาละติน - septamilli-
จำนวนเต็ม
พระสัมพันธวงศ์เธอ

พระสัมพันธวงศ์เธอ เป็นคำนำพระนามพระโอรสธิดาในกรมพระราชวังบวรสถานพิมุข พระโอรสธิดาในสมเด็จพระเจ้าพี่นางเธอ เจ้าฟ้ากรมพระเทพสุดาวดี และพระโอรสธิดาในพระเจ้าไปยิกาเธอ กรมหลวงนรินทรเทวี แต่เดิมในสมัยรัชกาลที่ 1 ใช้คำนำพระนามว่า "สมเด็จพระเจ้าหลานเธอ" หรือ "พระเจ้าหลานเธอ" ตามพระเกียรติยศ เช่นเดียวกับพระโอรสธิดาในกรมพระราชวังบวรสถานมงคล แต่ในสมัยรัชกาลที่ 2 และรัชกาลที่ 3 ไม่ปรากฏว่ามีการใช้คำนำพระนามพระราชวงศ์ชั้นนี้ ต่อมาพระบาทสมเด็จพระจอมเกล้าเจ้าอยู่หัว รัชกาลที่ 4 ทรงบัญญัติให้ใช้คำว่า "สมเด็จพระสัมพันธวงศ์เธอ" และ "พระสัมพันธวงศ์เธอ" ให้เป็นคำนำพระนาม
ในรัชสมัยพระบาทสมเด็จพระจุลจอมเกล้าเจ้าอยู่หัว รัชกาลที่ 5 ทรงบัญญัติคำว่า "พระประพันธวงศ์เธอ" สำหรับพระโอรสธิดาในสมเด็จพระบรมราชมาตามหัยกาเธอ กรมหมื่นมาตยาพิทักษ์ ซึ่งเป็นพระโสทรภราดาและพระโสทรภคินีในสมเด็จพระเทพศิรินทราบรมราชินี ภายหลังเมื่อพระสัมพันธวงศ์เธอสิ้นพระชนม์หมดทุกพระองค์แล้ว จึงโปรดให้นำคำนำพระนาม พระสัมพันธวงศ์เธอ มาใช้กับพระโอรสธิดาในสมเด็จพระบรมราชมาตามหัยกาเธอ กรมหมื่นมาตยาพิทักษ์แทน พระประพันธวงศ์เธอ เมื่อปี พ.ศ. 2436
== รายพระนามพระสัมพันธวงศ์เธอ ==
{|class="wikitable" width="100%"
|-
! width="15%" | พระรูปและพระนาม
! width="20%" | พระบิดา
! width="20%" | พระมารดา
|-
| align="center" |พระสัมพันธวงศ์เธอ กรมขุนรามินทรสุดา
| align="center" |สมเด็จพระเจ้าขุนรามณรงค์
| align="center" |ไม่ปรากฏนาม
|-
| align="center" |พระสัมพันธวงศ์เธอ กรมหมื่นนรินทรเทพ
| align="center" |กรมหมื่นนรินทรพิทักษ์
| align="center" |พระเจ้าไปยิกาเธอ กรมหลวงนรินทรเทวี
|-
| align="center" |พระสัมพันธวงศ์เธอ กรมหมื่นนเรนทรบริรักษ์
| align="center" | กรมหมื่นนรินทรพิทักษ์
| align="center" |พระเจ้าไปยิกาเธอ กรมหลวงนรินทรเทวี
|-
| align="center" |พระสัมพันธวงศ์เธอ พระองค์เจ้ามงคลเลิศ
| align="center" |สมเด็จพระบรมราชมาตามหัยกาเธอ กรมหมื่นมาตยาพิทักษ์
| align="center" | หม่อมแพ
|-
| align="center" |พระสัมพันธวงศ์เธอ พระองค์เจ้าชมชื่น
| align="center" |สมเด็จพระบรมราชมาตามหัยกาเธอ กรมหมื่นมาตยาพิทักษ์
| align="center" | หม่อมงิ้ว
|-
| align="center" |พระสัมพันธวงศ์เธอ พระองค์เจ้าพื้นพงศ์ประยุรวงศ์สนิท
| align="center" |สมเด็จพระบรมราชมาตามหัยกาเธอ กรมหมื่นมาตยาพิทักษ์
| align="center" | หม่อมจาด
|-
| align="center" |พระสัมพันธวงศ์เธอ พระองค์เจ้าพรรณราย
| align="center" |สมเด็จพระบรมราชมาตามหัยกาเธอ กรมหมื่นมาตยาพิทักษ์
| align="center" | หม่อมกิ่ม
|-
| align="center" |พระสัมพันธวงศ์เธอ กรมหมื่นนฤบาลมุขมาตย์
| align="center" |สมเด็จพระบรมราชมาตามหัยกาเธอ กรมหมื่นมาตยาพิทักษ์
| align="center" | หม่อมเชย
|-
| align="center" |พระสัมพันธวงศ์เธอ พระองค์เจ้าประเสริฐศักดิ์
| align="center" |สมเด็จพระบรมราชมาตามหัยกาเธอ กรมหมื่นมาตยาพิทักษ์
| align="center" |หม่อมน้อย ชุมสาย ณ อยุธยา
|-
|}
== อ้างอิง ==
http://www.sakulthai.com/DSakulcolumndetail.asp?stcolumnid=517&stissueid=2421&stcolcatid=2&stauthorid=13  พระสัมพันธวงศ์เธอ
ม.ร.ว.แสงสูรย์ ลดาวัลย์ ฐานันดรศักดิ์แห่งพระราชวงศ์ของไทย บทความในหนังสือพระบรมราชจักรีวงศ์ รวบรวมโดย ม.ร.ว.ตาบทิพย์ จามรมาน จัดพิมพ์ขึ้นเพื่อเป็นบรรณาการแก่สมาชิกราชสกุล ณ อยุธยา โดย “ทุน ณ อยุธยา” พ.ศ. 2530 สมเด็จพระเจ้าพี่นางเธอเจ้าฟ้ากัลยาณิวัฒนา ประธาน ทุน ณ อยุธยา
 
วังหลัง